S'inaugura al Castell l'exposició "Alaquàs, Imatges per al futur: Celebrar, compartir, gaudir"
01/09/2005 14:59:00

# S'inaugura al Castell l'exposició "Alaquàs, Imatges per al futur: Celebrar, compartir, gaudir"

*   01/09/2005 14:59:00
*   [Imprimir](#)
*   Compartir
*    https://www.alaquas.org/documento.asp?id\_do=9660

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9660%2F0&title=Ajuntament%20d%27Alaqu%C3%A0s.%20Premsa.S%27inaugura%20al%20Castell%20l%27exposici%C3%B3%20%22Alaqu%C3%A0s%2C%20Imatges%20per%20al%20futur%3A%20Celebrar%2C%20compartir%2C%20gaudir%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9660/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9660/9660_Form_4.jpg)](https://www.alaquas.org/ficheros/documentos/2005/2/9660/9660_Form_10.jpg "<a href='https://www.alaquas.org/ficheros/documentos/2005/2/9660/9660_Form_10.jpg' target=_blank><i class='fa fa-external-link' aria-hidden='true'></i>.S'inaugura al Castell l'exposició \"Alaquàs, Imatges per al futur: Celebrar, compartir, gaudir\"</a>")

L'exposició romandrà ubicada a la Sala d'Exposicions La Nova fins al 30 d'octubre

El dimecres 31 d'agost es va inaugurar a la Sala d'Exposicions La Nova del Castell d'Alaquàs l'exposició fotogràfica "Alaquàs, Imatges per al futur: celebrar, compartir, gaudir" en què es pot contemplar una col·lecció d'imatges familiars de la ciutat.

La mostra va ser inaugurada per l'Alcalde d'Alaquàs, Jorge Alarte, la Regidora de Cultura i una representant del col·lectiu Quaderns d'Investigació, Lola Alfonso. A l'acte van assistir centenars de veïns i veïnes així com també una gran representació de col·lectius festers i associacions locals. En les intervencions, l'Alcalde d'Alaquàs va voler destacar el treball de Quaderns d'Investigació i la seua rellevància en la recuperació de la història gràfica de la ciutat. A més, va incidir també en el fet de que aquesta serà l'última exposició que es mostre al Castell abans de la seua rehabilitació.

En aquesta exposició es poden contemplar vora 250 fotografies familiars, un gran fons fotogràfic sobre la vida i la història d'Alaquàs però son més de 3.000 fotografies en què, a dia de hui, s'estan recopilant, catalogant, arxivant i difonent entre els ciutadans com a patrimoni col·lectiu, on es representen els grups, les festes, les tradicions dels veïns i veïnes d'Alaquàs.

L' exposició forma part d'un projecte cultural molt més ample que va nàixer en l'any 2004  amb l'objectiu de contribuir a la defensa i conservació del patrimoni cultural de la població. 

L'exposició romandrà oberta fins al 30 d'octubre amb l'horari habitual del Castell, de dilluns a dissabte de 10 a 14 i de 17 a 21 hores i diumenges de 10 a 14 hores.